title: Decizia Consiliului din 3 decembrie 2001 privind încheierea unui Protocol adițional de adaptare a aspectelor legate de comerț din Acordul de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, pentru a ține seama de rezultatul negocierilor dintre părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor vinurilor și recunoașterea, protecția și controlul reciproc al denumirii de băuturilor spirtoase și de băuturi aromatizate

text:
Anunţ juridic important

|

32001D0918

Jurnalul Oficial L 342 , 27/12/2001 p. 0042 - 0044 ediţie specială în limba cehă capitol 11 volum 40 p. 48  - 50 ediţie specială în limba estonă capitol 11 volum 40 p. 48  - 50 ediţie specială în limba maghiară capitol 11 volum 40 p. 48  - 50 ediţie specială în limba lituaniană capitol 11 volum 40 p. 48  - 50 LV.ES capitol 11 volum 40 p. 48  - 50 MT.ES capitol 11 volum 40 p. 48  - 50 PL.ES capitol 11 volum 40 p. 48  - 50 SK.ES capitol 11 volum 40 p. 48  - 50 ediţie specială în limba slovenă capitol 11 volum 40 p. 48  - 50

		20011203Decizia Consiliuluidin 3 decembrie 2001privind încheierea unui Protocol adițional de adaptare a aspectelor legate de comerț din Acordul de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, pentru a ține seama de rezultatul negocierilor dintre părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor vinurilor și recunoașterea, protecția și controlul reciproc al denumirilor de băuturi spirtoase și de băuturi aromatizate(2001/918/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză și articolul 300 alineatul (4),având în vedere propunerea Comisiei,întrucât:(1) Acordul de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, denumit în continuare "Acordul de stabilizare și de asociere", a fost parafat la 14 mai 2001 și semnat la 29 octombrie 2001. Articolul 27 alineatul (4) din Acordul de stabilizare și de asociere prevede că regimul comercial aplicabil vinului și produselor spirtoase urmează să fie definit.(2) În conformitate cu directivele adoptate de Consiliu la 13 noiembrie 2000, Comisia și Republica Croația au ajuns, la 20 aprilie 2001, la un acord referitor la noile concesii comerciale reciproce pentru anumite vinuri, precum și la recunoașterea, protecția și controlul reciproc al denumirilor de vinuri și de băuturi spirtoase. Pentru a asigura coerența cu procesul global de stabilizare, rezultatele acestor negocieri trebuie integrate Acordului de stabilizare și de asociere, sub forma unui protocol adițional.(3) Comisia, asistată de Comitetul Codului Vamal înființat în temeiul articolului 248a din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [1], ar trebui să adopte dispozițiile necesare pentru adoptarea regulamentelor de punere în aplicare a concesiilor comerciale preferențiale prevăzute pentru anumite vinuri, fără a se aduce atingere articolului 62 din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [2]. Comisia efectuează modificările necesare și adaptările tehnice ale regulamentelor de punere în aplicare, care pot rezulta din noile acorduri preferențiale, protocoale, schimburi de scrisori sau alte acte încheiate între Comunitatea Europeană și Republica Croația sau care sunt necesare ca urmare a modificărilor aduse Nomenclaturii Combinate și codurilor TARIC.(4) Pentru a facilita punerea în aplicare a anumitor dispoziții ale protocolului, Comisia ar trebui autorizată să aprobe, în numele Comunității, decizii de modificare a listelor și a protocoalelor la Acordul privind recunoașterea, protecția și controlul reciproc al denumirilor de vinuri (anexa II la protocol) și la Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate (anexa III la protocol). La adoptarea acestor acte, Comisia ar trebui asistată, pe de o parte, de Comitetul de gestionare a vinurilor înființat în temeiul articolului 74 din Regulamentul (CE) nr. 1493/1999 și, pe de altă parte, de Comitetul de aplicare pentru băuturi spirtoase înființat în temeiul articolului 13 din Regulamentul (CE) nr. 1576/89 al Consiliului din 29 mai 1989 de stabilire a normelor generale cu privire la definirea, desemnarea și prezentarea băuturilor spirtoase [3] și de Comitetul de aplicare pentru băuturi aromatizate înființat în temeiul articolului 12 din Regulamentul (CEE) nr. 1601/1991 al Consiliului din 10 iunie 1991 de stabilire a normelor generale privind definirea, desemnarea și prezentarea vinurilor aromatizate, a băuturilor aromatizate pe bază de vin și a cocteilurilor aromatizate din produse vitivinicole [4].(5) Măsurile necesare punerii în aplicare a prezentei decizii trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [5],DECIDE:Articolul 1Protocolul adițional de adaptare a aspectelor legate de comerț din Acordul de stabilizare și de asociere dintre Comunitățile Europene și statele membre, pe de o parte, și Republica Croația, pe de altă parte, pentru a ține seama de rezultatul negocierilor dintre părți privind stabilirea de concesii preferențiale reciproce pentru anumite vinuri, recunoașterea, protecția și controlul reciproc al denumirilor vinurilor și recunoașterea, protecția și controlul reciproc al denumirilor de băuturi spirtoase și de băuturi aromatizate (denumit în continuare "protocol") se aprobă în numele Comunității.Textul protocolului se atașează la prezenta decizie.Articolul 2(1) Președintele Consiliului este autorizat să desemneze persoana împuternicită să semneze protocolul în numele Comunității, pentru a exprima consimțământul Comunității de a fi obligată de dispozițiile protocolului.(2) Președintele Consiliului procedează, în numele Comunității, la notificarea aprobării prevăzută la articolul 3 din protocol.Articolul 3În conformitate cu procedura prevăzută la articolul 4 alineatul (2) din prezenta decizie, fără a se aduce atingere articolului 62 din Regulamentul (CE) nr. 1493/1999, Comisia adoptă dispozițiile de aplicare a contingentelor tarifare pentru anumite vinuri prevăzute la anexa I la protocol, precum și modificările și adaptările tehnice ale regulamentelor de aplicare, necesare ca urmare a modificării codurilor din Nomenclatura Combinată și a subdiviziunilor TARIC sau ca urmare a încheierii unor noi acorduri, protocoale, schimburi de scrisori, sau a altor acte între Comunitate și Republica Croația.Articolul 4(1) Comisia este asistată de Comitetul Codului Vamal înființat în temeiul articolului 248a din Regulamentul (CEE) nr. 2913/92.(2) În cazul în care se face trimitere la prezentul alineat, articolele 4 și 7 din Decizia 1999/468/CE se aplică.Perioada prevăzută la articolul 4 alineatul (3) din Decizia 1999/468/CE este fixată la trei luni.(3) Comitetul își adoptă regulamentul de procedură.Articolul 5(1) În sensul deciziilor Comitetului de stabilizare și de asociere privind întocmirea listelor denumirilor protejate prevăzute la articolul 4 alineatul (7) și la articolul 14 alineatul (2) litera (a) din Acordul privind recunoașterea, protecția și controlul reciproc al denumirilor de vinuri, poziția Comunității este stabilită de Consiliu, hotărând cu majoritate calificată la propunerea Comisiei.(2) Fără a aduce atingere alineatului (1), în sensul articolelor 13 și 14 din Acordul privind recunoașterea, protecția și controlul reciproc al denumirilor de vinuri, Comisia încheie actele necesare de modificare a listelor și a protocolului la acord, în conformitate cu procedura prevăzută la articolul 6 alineatul (2) din prezenta decizie. În ceea ce privește toate celelalte cazuri care intră în sfera de aplicare a articolelor menționate anterior, poziția Comunității este stabilită și prezentată de Comisie.Articolul 6(1) Comisia este asistată de Comitetul de gestionare a vinurilor înființat în temeiul articolului 74 din Regulamentul (CE) nr. 1493/1999.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE este fixată la o lună.(3) Comitetul își adoptă regulamentul de procedură.Articolul 7(1) În sensul deciziilor Comitetului de stabilizare și de asociere privind întocmirea listelor denumirilor protejate prevăzute la articolul 4 alineatul (5) și la articolul 14 alineatul (2) litera (a) din Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate, poziția Comunității este stabilită de Consiliu, hotărând cu majoritate calificată la propunerea Comisiei.(2) Fără a aduce atingere alineatului (1), în sensul articolelor 13 și 14 din Acordul privind recunoașterea, protecția și controlul reciproc al denumirilor de băuturi spirtoase și de băuturi aromatizate, Comisia încheie actele necesare de modificare a listelor și a protocolului la acord, în conformitate cu procedura prevăzută la articolul 8 alineatul (2) din prezenta decizie. În ceea ce privește toate celelalte cazuri care intră în sfera de aplicare a articolelor menționate anterior, poziția Comunității este stabilită și prezentată de Comisie.Articolul 8(1) Comisia este asistată de Comitetul de aplicare pentru băuturi spirtoase înființat în temeiul articolului 13 din Regulamentul (CEE) nr. 1576/89 și de Comitetul de aplicare pentru vinuri aromatizate, băuturi aromatizate pe bază de vin și cocteiluri aromatizate din produse vitivinicole înființat în temeiul articolului 12 din Regulamentul (CEE) nr. 1601/91 al Consiliului.(2) În cazul în care se face trimitere la prezentul alineat, se aplică articolele 5 și 7 din Decizia 1999/468/CE.Perioada prevăzută la articolul 5 alineatul (6) din Decizia 1999/468/CE este fixată la o lună.(3) Comitetele își adoptă regulamentele de procedură.Articolul 9Prezenta decizie se publică în Jurnalul Oficial al Comunităților Europene.Adoptată la Bruxelles, 3 decembrie 2001.Pentru ConsiliuPreședinteleF. Vandenbroucke[1] JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 2700/2000 (JO L 311, 12.12.2000, p. 17).[2] JO L 179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 2826/2000 (JO L 328, 23.12.2000, p. 2).[3] JO L 160, 12.6.1989, p. 1. Regulament, astfel cum a fost modificat ultima dată prin Regulamentul (CE) nr. 3378/94 al Parlamentului European și al Consiliului (JO L 366, 31.12.1994, p. 1).[4] JO L 149, 14.6.1991, p. 1. Regulament, astfel cum a fost modificat ultima dată prin Regulamentul (CE) nr. 2061/96 al Parlamentului European și al Consiliului (JO L 277, 30.10.1996, p. 1).[5] JO L 184, 17.7.1999, p. 23.--------------------------------------------------


title: Decizia Consiliului din 30 noiembrie 2009 de modificare a Deciziei Comitetului executiv instituit prin Convenția Schengen din 1990 de modificare a Regulamentului financiar cu privire la costurile de instalare și funcționare ale funcției de suport tehnic a Sistemului de Informații Schengen (C.SIS)

text:
               20.1.2010

               RO

               Jurnalul Oficial al Uniunii Europene

               L 14/9

         DECIZIA CONSILIULUI
   din 30 noiembrie 2009
   de modificare a Deciziei Comitetului executiv instituit prin Convenția Schengen din 1990 de modificare a Regulamentului financiar cu privire la costurile de instalare și funcționare ale funcției de suport tehnic a Sistemului de Informații Schengen (C.SIS)
   (2010/32/CE)
   CONSILIUL UNIUNII EUROPENE,
   având în vedere dispozițiile articolelor 92, 92A și 119 din Convenția de punere în aplicare a Acordului Schengen din 14 iunie 1985 între guvernele statelor Uniunii Economice Benelux, Republicii Federale Germania și Republicii Franceze cu privire la eliminarea progresivă a controalelor la frontierele lor comune (Convenția Schengen din 1990) (1),
   întrucât:

               (1)

               Convenția Schengen din 1990 prevede că toate costurile care decurg din instalarea și funcționarea C.SIS, inclusiv costul rețelei extinse și al criptării, care conectează componentele naționale ale Sistemului de Informații Schengen (SIS) la C.SIS, sunt suportate în comun de părțile contractante.

               (2)

               Obligațiile financiare care decurg din instalarea și funcționarea C.SIS sunt reglementate de un regulament financiar specific, astfel cum a fost modificat prin Decizia Comitetului executiv Schengen din 15 decembrie 1997 de modificare a Regulamentului financiar C.SIS (2) (denumit în continuare „Regulamentul financiar C.SIS”).

               (3)

               În ceea ce privește infrastructura de comunicații pentru mediul Schengen, prin Decizia 1999/870/CE (3) și prin Decizia 2007/149/CE (4), secretarul general adjunct al Consiliului a fost autorizat să acționeze, în contextul integrării acquis-ului Schengen în cadrul Uniunii Europene, în calitate de reprezentant al anumitor state membre în scopul de a încheia și de a gestiona contracte legate de instalarea și funcționarea infrastructurii de comunicații în mediul Schengen, „SISNET”, până la migrarea către o infrastructură de comunicații aflată sub responsabilitatea Uniunii Europene.

               (4)

               Obligațiile financiare care decurg din instalarea și funcționarea infrastructurii de comunicații în mediul Schengen conform contractelor respective sunt reglementate de un regulament financiar specific instituit prin Decizia 2000/265/CE a Consiliului (5).

               (5)

               Regulamentul financiar C.SIS și Regulamentul financiar SISNET se aplică Danemarcei, Finlandei și Suediei, precum și Islandei și Norvegiei în temeiul Deciziei 2000/777/CE a Consiliului (6), iar Republicii Cehe, Estoniei, Letoniei, Lituaniei, Ungariei, Maltei, Poloniei, Sloveniei și Slovaciei în temeiul Deciziei 2007/471/CE a Consiliului (7), precum și Elveției în temeiul Deciziei 2008/421/CE a Consiliului (8). Bulgaria, România și Liechtenstein urmează să participe, de asemenea, aplicând dispozițiile acestor regulamente financiare începând de la datele care urmează să fie stabilite de Consiliu în conformitate cu articolul 4 alineatul (2) din Actul de aderare din 2005 și, respectiv, în conformitate cu articolul 10 din Protocolul dintre Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen.

               (6)

               Gestionarea de către aceeași entitate a funcției de suport tehnic și a rețelei extinse, inclusiv a criptării, care o conectează la componentele naționale ale SIS, inclusiv toate obligațiile financiare care decurg din instalarea și funcționarea acestora, ar trebui să ducă la eficientizarea procesului, asigurând sinergiile necesare și economisind eforturile depuse.

               (7)

               În prezent, funcția de suport tehnic gestionează criptarea rețelei care conectează componentele naționale la funcția de suport tehnic.

               (8)

               Prin urmare, bugetul pentru funcția de suport tehnic a SIS din Strasbourg ar trebui să includă bugetul pentru rețeaua extinsă, inclusiv criptarea, care conectează componentele naționale ale SIS la funcția de suport tehnic, începând cu o dată care urmează să fie stabilită prin decizia unanimă a reprezentanților statelor membre în cauză.

               (9)

               În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei în ceea ce privește asocierea acestor două state în vederea punerii în aplicare, a asigurării respectării și dezvoltării acquis-ului Schengen (9), incluse în domeniul de aplicare menționat la articolul 1 punctul G din Decizia 1999/437/CE a Consiliului din 17 mai 1999 privind unele modalități de aplicare a respectivului acord (10).

               (10)

               În ceea ce privește Elveția, prezenta decizie reprezintă o dezvoltare a dispozițiilor acquis-ului Schengen în sensul Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (11), care se încadrează în domeniul de aplicare prevăzut la articolul 1 punctul G din Decizia 1999/437/CE coroborat cu articolul 3 din Decizia 2008/146/CE a Consiliului (12) și cu articolul 3 din Decizia 2008/149/JAI a Consiliului (13).

               (11)

               În ceea ce privește Liechtenstein, prezenta decizie reprezintă o dezvoltare a dispozițiilor acquis-ului Schengen în sensul protocolului semnat de Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la acord, care se încadrează în domeniul de aplicare prevăzut la articolul 1 punctul G din Decizia 1999/437/CE coroborat cu articolul 3 din Decizia 2008/261/CE a Consiliului (14) și cu articolul 3 din Decizia 2008/262/JAI a Consiliului (15).

               (12)

               Regatul Unit ia parte la această decizie, în conformitate cu articolul 5 din Protocolul de integrare a acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul de instituire a Comunității Europene și cu articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (16).

               (13)

               Irlanda ia parte la această decizie, în conformitate cu articolul 5 din Protocolul de integrare a acquis-ului Schengen în cadrul Uniunii Europene anexat la Tratatul privind Uniunea Europeană și la Tratatul de instituire a Comunității Europene și cu articolul 6 alineatul (2) din Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (17).

               (14)

               În ceea ce privește Republica Cipru, prezenta decizie reprezintă un act întemeiat pe acquis-ul Schengen sau care se raportează la acesta în sensul articolului 3 alineatul (2) din Actul de aderare din 2003.

               (15)

               Prezenta decizie reprezintă un act întemeiat pe acquis-ul Schengen sau care se raportează la acesta în sensul articolului 4 alineatul (2) din Actul de aderare din 2005,

         DECIDE:
   Articolul 1
   Decizia Comitetului executiv instituit prin Convenția Schengen din 1990, de modificare a Regulamentului financiar cu privire la costurile de instalare și exploatare a funcției de asistență tehnică a Sistemului de Informații Schengen (C.SIS), se modifică după cum urmează:

               (a)

               Titlul Regulamentului financiar C.SIS este:

               (b)

               Primul paragraf de la titlul I este:
               „Bugetul pentru funcția de suport tehnic a Sistemului de Informații Schengen din Strasbourg, inclusiv rețeaua extinsă și criptarea care conectează componentele naționale ale Sistemului de Informații Schengen la funcția de suport tehnic, conform prevederilor articolelor 92, 92A și 119 din Acordul Schengen din 14 iunie 1985, denumită în continuare «C.SIS», se compune din:”.

         Articolul 2
   Prezenta decizie intră în vigoare la data adoptării. Prezenta decizie se aplică începând cu o dată care urmează să fie stabilită prin decizia unanimă a reprezentanților statelor membre în cauză.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  JO L 239, 22.9.2000, p. 19.

      (2)  JO L 239, 22.9.2000, p. 444.

      (3)  JO L 337, 30.12.1999, p. 41.

      (4)  JO L 66, 6.3.2007, p. 19.

      (5)  JO L 85, 6.4.2000, p. 12.

      (6)  JO L 309, 9.12.2000, p. 24.

      (7)  JO L 179, 7.7.2007, p. 46.

      (8)  JO L 149, 7.6.2008, p. 74.

      (9)  JO L 176, 10.7.1999, p. 36.

      (10)  JO L 176, 10.7.1999, p. 31.

      (11)  JO L 53, 27.2.2008, p. 52.

      (12)  Decizia Consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (JO L 53, 27.2.2008, p. 1).

      (13)  Decizia Consiliului din 28 ianuarie 2008 privind încheierea, în numele Comunității Europene, a Acordului între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (JO L 53, 27.2.2008, p. 50).

      (14)  JO L 83, 26.3.2008, p. 3.

      (15)  JO L 83, 26.3.2008, p. 5.

      (16)  JO L 131, 1.6.2000, p. 43.

      (17)  JO L 64, 7.3.2002, p. 20.


title: Decizia Comisiei din 30 august 2017 de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă

text:
               31.8.2017

               RO

               Jurnalul Oficial al Uniunii Europene

               C 287/3

         DECIZIA COMISIEI
   din 30 august 2017
   de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă
   (2017/C 287/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/427/CE a Comisiei din 3 iunie 2009 de constituire a grupului de experți pentru consultanță tehnică în domeniul producției ecologice (1), în special articolul 4 alineatul (2),
   întrucât:

               (1)

               Prin Decizia 2009/427/CE, Comisia a constituit grupul de experți pentru consultanță tehnică în domeniul producției ecologice (denumit în continuare „grupul”).

               (2)

               În temeiul articolului 4 alineatul (2) din Decizia 2009/427/CE, Comisia a adoptat Decizia 2010/C 262/03 (2) de numire a membrilor grupului de experți și de întocmire a unei liste de rezervă cu candidați pentru o perioadă de aplicare a deciziei respective care se încheie la 31 decembrie 2013. Aplicarea deciziei respective a fost prelungită până la 31 decembrie 2016.

               (3)

               Prin Decizia 2017/C 273/03 (3) a Comisiei, mandatul membrilor grupului prevăzut la articolul 4 alineatul (5) din Decizia 2009/427/CE a fost prelungit la o perioadă de patru ani.

               (4)

               În conformitate cu articolul 4 alineatul (2) din Decizia 2009/427/CE și cu politica Comisiei privind transparența, în Registrul grupurilor de experți al Comisiei și al altor entități similare a fost publicată o cerere de candidaturi. Dosarele depuse de candidați au fost evaluate și pe baza evaluării s-a efectuat o selecție care a permis întocmirea unei liste de membri permanenți și o listă de experți de rezervă.

               (5)

               Pentru completarea procedurii de selecție, Comisia trebuie să numească noi membri ai grupului pentru un mandat de patru ani și să întocmească o nouă listă de candidați de rezervă,

         DECIDE:
   Articolul 1
   Numele membrilor permanenți ai grupului de experți pentru consultanță tehnică în domeniul producției ecologice sunt enumerate în partea A din anexă.
   Numele membrilor de pe lista de candidați de rezervă sunt enumerate în partea B din anexă.
   Articolul 2
   Prezenta decizie intră în vigoare la data adoptării și se aplică până la 15 iulie 2021.

      Adoptată la Bruxelles, 30 august 2017.

            Pentru Comisie

         Phil HOGAN

            Membru al Comisiei

      (1)  JO L 139, 5.6.2009, p. 29.

      (2)  Decizia a Comisiei din 28 septembrie 2010 de numire a membrilor grupului de experți pentru consultanță tehnică în domeniul producției ecologice și de stabilire a listei de rezervă (JO C 262, 29.9.2010, p. 3).

      (3)  Decizia a Comisiei din 16 august 2017 de modificare a Deciziei 2009/427/CE de constituire a grupului de experți pentru consultanță tehnică în domeniul producției ecologice (JO C 273, 18.8.2017, p. 3).

      ANEXĂ
      A.   Lista, în ordine alfabetică, a experților numiți membri permanenți ai grupului

                  —

                  BAŃKOWSKA Katarzyna Daniela

                  —

                  BESTE Andrea

                  —

                  BLANCO PENEDO María Isabel

                  —

                  BOURIN Marie

                  —

                  CENSKOWSKY Udo

                  —

                  LEMBO Giuseppe

                  —

                  MARCHAND Patrice

                  —

                  MICHELONI Cristina

                  —

                  MINGUITO Pablo

                  —

                  OUDSHOORN Frank Willem

                  —

                  QUINTANA FERNÁNDEZ Paula

                  —

                  SOSSIDOU Evangelia

                  —

                  VOGT-KAUTE Werner

            B.   Lista, în ordine alfabetică, a experților numiți membri ai listei de candidați de rezervă

                  —

                  BALL Keith Haywood

                  —

                  BECQUET Stéphane

                  —

                  BICKEL Regula

                  —

                  BRUNS Silke Esmeralda

                  —

                  CANNON Nicola

                  —

                  CZUBAK Wawrzyniec Maciej

                  —

                  DAVID Christophe

                  —

                  DE CARA GARCÍA Francisco Miguel

                  —

                  DE MARTINIS Domenico

                  —

                  ECKERT Georg

                  —

                  ESTEVEZ Alicia

                  —

                  FRÜH Barbara

                  —

                  GONZÁLVEZ PÉREZ Victor

                  —

                  HITCHINGS Roger Michael

                  —

                  KABOURAKIS Emmanouil

                  —

                  KELDERER Markus

                  —

                  KOLLER Martin

                  —

                  LEENSTRA Ferry

                  —

                  LISTE RUIZ Maria Guiomar

                  —

                  MALUSÁ Eligio

                  —

                  MARTELLI Giovanna

                  —

                  MASTRORILLI Marcello

                  —

                  MOLTENI Roberto

                  —

                  NAGYOVA Eva

                  —

                  NATSARIDU Pepa

                  —

                  OLIVEIRA ALCOBIA Maria Dulce Crisóstomo

                  —

                  OTT Pierre

                  —

                  PEYREMORTE David

                  —

                  REINERS Eckhard

                  —

                  RIVA Francesco

                  —

                  RODRÍGUEZ FERNÁNDEZ-ALBA Amadeo

                  —

                  ROINSARD Antoine

                  —

                  SPEISER Bernhard

                  —

                  STADTLANDER Timo

                  —

                  TUPASELA Tuomo Markus

                  —

                  UBALDE BAULÓ Josep Miquel

                  —

                  VAN DEN BERGE Paul Hendrik Pieter

                  —

                  VIDAL Rodolphe

                  —

                  VILLAHERMOSA JAÉN Javier


title: 2008/533/CE: Decizia Parlamentului European din 24 aprilie 2007 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/170

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului Centrului European de Prevenire şi Control al Bolilor aferent exerciţiului financiar 2005
   (2008/533/CE)
   PARLAMENTUL EUROPEAN,
   având în vedere conturile anuale finale ale Centrului European de Prevenire şi Control al Bolilor pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European de Prevenire şi Control al Bolilor pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 851/2004 al Parlamentului European şi al Consiliului din 21 aprilie 2004 de creare a unui Centru European de Prevenire şi Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0119/2007),

               1.

               acordă directorului executiv al Centrului European de Prevenire şi Control al Bolilor descărcarea de gestiune pentru execuţia bugetului centrului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia, ca parte integrantă a acesteia, directorului executiv al Centrului European de Prevenire şi Control al Bolilor, Consiliului, Comisiei şi Curţii de Conturi şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 31.

      (2)  JO C 312, 19.12.2006, p. 54.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.
    ---documentbreak---

               15.7.2008

               RO

               Jurnalul Oficial al Uniunii Europene

               L 187/171

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului Centrului European de Prevenire şi Control al Bolilor aferent exerciţiului financiar 2005
   PARLAMENTUL EUROPEAN,
   având în vedere conturile anuale finale ale Centrului European de Prevenire şi Control al Bolilor pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Centrului European de Prevenire şi Control al Bolilor pentru exerciţiul financiar 2005, precum şi răspunsurile centrului (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 851/2004 al Parlamentului European şi al Consiliului din 21 aprilie 2004 de creare a unui Centru European de Prevenire şi Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0119/2007),

               A.

               întrucât Curtea de Conturi a declarat că a obţinut asigurări rezonabile cu privire la fiabilitatea conturilor anuale pentru exerciţiul financiar care s-a încheiat la 31 decembrie 2005 şi cu privire la legalitatea şi regularitatea tranzacţiilor subiacente, în ansamblul lor;

         Aspecte generale privind majoritatea agenţiilor UE care necesită descărcarea individuală de gestiune

               1.

               consideră că numărul din ce în ce mai ridicat de agenţii comunitare şi activităţile unora dintre ele nu par să se integreze într-un cadru politic global, că misiunile unor agenţii nu reflectă întotdeauna nevoile reale ale Uniunii, şi nici aşteptările cetăţenilor, şi constată că, în general, agenţiile nu au întotdeauna o imagine bună, şi nici o bună reputaţie;

               2.

               invită, prin urmare, Comisia să definească un cadru politic global privind instituirea de noi agenţii comunitare şi să prezinte un studiu asupra raportului costuri-beneficii înainte de a institui o nouă agenţie, asigurându-se că se evită suprapunerea activităţilor între agenţii sau cu misiunile altor organizaţii europene;

               3.

               solicită Curţii de Conturi să îşi dea avizul cu privire la studiul asupra raportului costuri-beneficii înainte ca Parlamentul să adopte o decizie;

               4.

               invită Comisia să prezinte, la fiecare cinci ani, un studiu privind valoarea adăugată a fiecărei agenţii existente; invită toate instituţiile relevante ca, în cazul unei evaluări negative a valorii adăugate a unei agenţii, să ia măsurile care se impun, reformulând mandatul agenţiei respective sau închizând-o;

               5.

               având în vedere numărul din ce în ce mai ridicat de agenţii de reglementare, regretă că negocierile privind proiectul de acord instituţional pentru încadrarea acestor agenţii nu s-au încheiat încă şi invită serviciile competente ale Comisiei să ia, împreună cu Curtea de Conturi, toate măsurile pentru ca acest acord să se realizeze rapid;

               6.

               constată că responsabilitatea bugetară a Comisiei presupune legături mai strânse între agenţii şi Comisie; solicită Comisiei şi Consiliului să ia toate măsurile pentru a acorda Comisiei, până la 31 decembrie 2007, o minoritate de blocaj în cadrul organismelor de control ale agenţiilor de reglementare şi să prevadă această minoritate de blocaj chiar de la început în cazul instituirii de noi agenţii;

               7.

               invită Curtea de Conturi să creeze un nou capitol în raportul său anual, consacrat tuturor agenţiilor cărora urmează să li se acorde descărcarea de gestiune în cadrul conturilor Comisiei, pentru a oferi o imagine mai clară a modului în care agenţiile utilizează fondurile UE;

               8.

               reaminteşte principiul conform căruia toate agenţiile comunitare, subvenţionate sau nu, primesc descărcarea de gestiune din partea Parlamentului, chiar şi în cazul în care, în temeiul actului lor constitutiv, intervine o autoritate de descărcare;

               9.

               invită Curtea de Conturi să realizeze audituri de performanţă pentru toate agenţiile şi să prezinte rapoarte în acest sens comisiilor relevante din Parlament, inclusiv Comisiei pentru control bugetar;

               10.

               constată că numărul de agenţii este în continuă creştere şi că, în conformitate cu responsabilitatea politică a Comisiei privind funcţionarea agenţiilor, care depăşeşte simpla asistenţă logistică, este tot mai necesar ca direcţiile generale din cadrul Comisiei care sunt responsabile cu instituirea şi supravegherea agenţiilor să dispună de o abordare comună în ceea ce priveşte agenţiile; consideră că o structură similară cu cea creată de agenţii pentru coordonare între DG implicate ar putea constitui o soluţie pragmatică pentru această abordare comună, la nivelul Comisiei, a tuturor aspectelor legate de agenţii;

               11.

               invită Comisia să amelioreze sprijinul administrativ şi tehnic acordat agenţiilor, ţinând seama de complexitatea crescândă a reglementărilor administrative ale Comunităţii şi de problemele tehnice;

               12.

               constată lipsa unui organism disciplinar în toate agenţiile comunitare şi invită Comisia să ia măsurile necesare pentru instituirea rapidă a unui astfel de mecanism;

               13.

               salută îmbunătăţirile considerabile constatate în coordonarea dintre agenţiile UE, care le permite să soluţioneze probleme recurente şi eficientizează cooperarea cu Comisia şi cu Parlamentul;

               14.

               consideră că instituirea de către mai multe agenţii a unui serviciu comun de asistenţă, care să asigure conformitatea sistemelor informatice de gestiune financiară cu sistemele Comisiei, este o măsură care trebuie dezvoltată şi extinsă;

               15.

               solicită agenţiilor să îmbunătăţească cooperarea dintre ele şi evaluarea comparativă cu actorii din domeniu; îndeamnă Comisia să adopte mijloacele pe care le va considera necesare pentru a ajuta agenţiile să-şi îmbunătăţească imaginea şi să mărească vizibilitatea activităţilor lor;

               16.

               solicită Comisiei să elaboreze o propunere de armonizare a formatului rapoartelor anuale ale agenţiilor şi să dezvolte indicatori de performanţă care să permită o comparaţie între nivelurile lor de eficienţă;

               17.

               invită agenţiile să prezinte, la începutului fiecărui an, indicatori de performanţă pe baza cărora să poată fi evaluate;

               18.

               invită toate agenţiile să utilizeze din ce în ce mai mult obiectivele SMART, ceea ce ar trebui să conducă la o planificare şi o realizare mai realiste a obiectivelor specifice;

               19.

               este de acord cu opinia Curţii de Conturi conform căreia Comisia este, de asemenea, responsabilă pentru gestiunea (financiară) a agenţiilor; îndeamnă, prin urmare, Comisia să supravegheze şi, dacă este cazul, să direcţioneze şi să ajute la gestiunea diferitelor agenţii, în special în ceea ce priveşte aplicarea corespunzătoare a procedurilor de licitaţie, transparenţa procedurilor de recrutare, buna gestiune financiară (subutilizare şi suprabugetare) şi, cel mai important, buna aplicare a normelor privind cadrul de control intern;

               20.

               consideră că programele de activitate ale agenţiilor ar trebui să prezinte contribuţiile acestora în termeni operaţionali şi măsurabili şi că ar trebui să se acorde atenţia cuvenită standardelor de control intern ale Comisiei;

         Aspecte specifice

               21.

               constată că executarea bugetului aferent exerciţiului financiar 2005 a fost marcată de o rată scăzută de angajare (84 %) şi o rată considerabilă a reportărilor (35 % per total şi aproape 90 % pentru cheltuielile operaţionale); constată că această situaţie se datorează parţial problemelor inerente perioadei de începere a activităţii centrului;

               22.

               observă că faza de constituire a acestui centru a fost stimulată de preocuparea globală legată de o posibilă pandemie de gripă; felicită centrul pentru capacitatea de a-şi consolida poziţia în ceea ce priveşte monitorizarea bolilor transmisibile într-o perioadă scurtă de timp;

               23.

               subliniază faptul că Direcţia Generală pentru Sănătate şi Protecţia Consumatorului (DG SANCO) din cadrul Comisiei Europene a fost responsabilă pentru gestiunea bugetară a centrului în 2005;

               24.

               observă că nu a fost introdusă gestionarea pe activităţi, în ciuda faptului că regulamentul financiar al centrului prevede introducerea acesteia, în conformitate cu cea aplicată bugetului general, astfel încât să se amelioreze monitorizarea performanţelor;

               25.

               insistă ca cererile adresate Comisiei pentru plata de subvenţii ar trebui să fie justificate printr-o previziune a nevoilor de fonduri (6) şi regretă faptul că centrul nu dispune de un astfel de sistem pentru elaborarea de previziuni;

               26.

               observă că regulamentul financiar al centrului prevede că ordonatorul de credite ar trebui să facă un angajament bugetar înainte de a-şi asuma un angajament juridic faţă de terţi şi regretă faptul că nu au fost făcute angajamente bugetare pentru cheltuielile centrului din 2005 înainte de asumarea unor astfel de angajamente juridice; regretă faptul că, pentru aceeaşi perioadă, toate plăţile centrului au fost făcute de către contabil fără ca ordonatorul de credite să fi emis ordine de plată (7);

               27.

               observă că, în ciuda dispoziţiilor din regulamentul financiar al centrului, conturile centrului nu au fost ţinute în conformitate cu metoda dublei înregistrări în cursul anului 2005, generând astfel riscul apariţiei unor erori; insistă ca acest aspect să fie rectificat cât mai curând posibil;

               28.

               observă că au existat deficienţe în documentaţia centrului pentru procedurile de selecţie a personalului (absenţa oficializării deciziilor privind numirea şi componenţa comisiilor de selecţie, absenţa raportului final al comisiilor de evaluare la sfârşitul misiunii lor); insistă asupra aplicării stricte a procedurilor sale de selecţie.

      (1)  JO C 266, 31.10.2006, p. 31.

      (2)  JO C 312, 19.12.2006, p. 54.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  Articolul 50 din regulamentul financiar al centrului.

      (7)  Articolul 66 din regulamentul financiar al centrului.


title: Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene și de abrogare a Poziției comune 2006/795/PESC

text:
               23.12.2010

               RO

               Jurnalul Oficial al Uniunii Europene

               L 341/32

         DECIZIA 2010/800/PESC A CONSILIULUI
   din 22 decembrie 2010
   privind adoptarea de măsuri restrictive împotriva Republicii Populare Democrate Coreene și de abrogare a Poziției comune 2006/795/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 20 noiembrie 2006, Consiliul a adoptat Poziția comună 2006/795/PESC privind adoptarea unor măsuri restrictive împotriva Republicii Populare Democrate Coreene (1) („RPDC”) care pune în aplicare Rezoluția nr. 1718 (2006) a Consiliului de Securitate al Organizației Națiunilor Unite („RCSONU”).

               (2)

               La 27 iulie 2009, Consiliul a adoptat Poziția comună 2009/573/PESC (2) care a modificat Poziția comună 2006/795/PESC și a pus în aplicare RCSONU 1874 (2009).

               (3)

               La 22 decembrie 2009, Consiliul a adoptat Decizia 2009/1002/PESC a Consiliului (3) care a modificat Poziția comună 2006/795/PESC.

               (4)

               În conformitate cu articolul 7 alineatul (2) din Poziția comună 2006/795/PESC, Consiliul a reexaminat integral lista persoanelor și a entităților prevăzute în anexele II și III la respectiva poziție comună cărora, prin urmare, li se aplică articolul 3 alineatul (1) litera (b) și articolul 4 alineatul (1) literele (b) și (c) din respectiva poziție comună. Consiliul a concluzionat că persoanele și entitățile în cauză ar trebui să facă în continuare obiectul unor măsuri restrictive.

               (5)

               Consiliul a identificat și alte persoane și entități care ar trebui să facă obiectul unor măsuri restrictive.

               (6)

               Procedura de modificare a anexelor I și II la prezenta decizie ar trebui să includă comunicarea către persoanele și entitățile incluse pe liste a temeiurilor pentru includerea pe listă, în scopul de a permite persoanelor și entităților desemnate să prezinte observații. În cazul în care sunt transmise observații sau sunt prezentate dovezi substanțiale noi, Consiliul ar trebui să își reexamineze decizia în funcție de observațiile respective și să informeze în consecință persoana sau entitatea în cauză.

               (7)

               Prezenta decizie respectă drepturile fundamentale și principiile consacrate în special în Carta Drepturilor Fundamentale a Uniunii Europene, mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezenta decizie ar trebui aplicată în conformitate cu aceste drepturi și principii.

               (8)

               Prezenta decizie respectă de asemenea pe deplin obligațiile care le revin statelor membre în temeiul Cartei Organizației Națiunilor Unite și caracterul obligatoriu din punct de vedere juridic al rezoluțiilor Consiliului de Securitate.

               (9)

               Este necesar ca Poziția comună 2006/795/PESC să fie abrogată și înlocuită cu prezenta decizie.

               (10)

               Măsurile de punere în aplicare ale Uniunii sunt prevăzute în Regulamentul (CE) nr. 329/2007 al Consiliului din 27 martie 2007 privind măsuri restrictive împotriva Republicii Populare Democrate Coreene (4),

         ADOPTĂ PREZENTA DECIZIE:
   Articolul 1
   (1)   Se interzice furnizarea, vânzarea sau transferul, directe sau indirecte, cu destinația RPDC, de către resortisanții statelor membre sau prin tranzitarea sau de pe teritoriul statelor membre, sau prin intermediul navelor sau aeronavelor care arborează pavilionul statelor membre, fie că își au sau nu originea pe teritoriul statelor membre, a următoarelor articole și tehnologii, inclusiv a programelor de calculator:

               (a)

               armament și materiale conexe de orice fel, inclusiv armele și muniția, vehiculele și echipamentele militare, echipamentele paramilitare și piesele de schimb pentru cele menționate anterior, cu excepția vehiculelor nedestinate pentru luptă care au fost concepute pentru a oferi o protecție balistică sau echipate cu materiale antibalistice, cu scopul unic de a proteja personalul Uniunii și al statelor sale membre în RPDC;

               (b)

               toate articolele, materialele, echipamentele, bunurile și tehnologiile care ar putea să determine Consiliul de Securitate sau comitetul instituit în temeiul punctului 12 din RSCONU 1718 (2006) („Comitetul pentru sancțiuni”) în conformitate cu alineatul (8) litera (a) punctul (ii) din RCSONU 1718 (2006) și care ar putea să contribuie la programele RPDC care vizează armele nucleare, rachetele balistice sau alte arme de distrugere în masă;

               (c)

               anumite alte articole, materiale, echipamente, bunuri și tehnologii care ar putea să contribuie la programele RPDC care vizează armele nucleare, rachetele balistice sau alte arme de distrugere în masă sau care ar putea să contribuie la activitățile sale militare, care includ toate produsele și tehnologiile cu dublă utilizare prevăzute la anexa I din Regulamentul (CE) nr. 428/2009 al Consiliului din 5 mai 2009 de instituire a unui regim comunitar pentru controlul exporturilor, transferului, serviciilor de intermediere și tranzitului de produse cu dublă utilizare (5). Uniunea ia măsurile necesare pentru identificarea produselor care intră în domeniul de aplicare al prezentei dispoziții.

         (2)   De asemenea, se interzice:

               (a)

               furnizarea de formare tehnică, de consiliere, de servicii, de asistență sau servicii de brokeraj în ceea ce privește articolele și tehnologiile prevăzute la alineatul (1), sau care au legătură cu furnizarea, fabricarea, întreținerea sau utilizarea acestor articole, directe sau indirecte, oricărei persoane, entități sau organisme din RPDC, sau în scopul unei utilizări în acest stat;

               (b)

               finanțarea sau acordarea de ajutor financiar în ceea ce privește articolele sau tehnologiile menționate la alineatul (1), inclusiv, în special, de subvenții, împrumuturi sau de asigurare a creditelor de export, pentru orice vânzare, furnizare, transfer sau orice export al unor astfel de articole sau tehnologii, sau în scopul furnizării unei formări tehnice, a consilierii, a serviciilor, a asistenței sau a serviciilor de brokeraj aferente, directe sau indirecte, oricărei persoane, entități sau organism care se găsesc pe teritoriul RPDC, sau în scopul unei utilizări în acest stat;

               (c)

               participarea, în mod voluntar sau deliberat, la activități care au drept scop sau efect eludarea interzicerii menționate la literele (a) și (b).

         (3)   Achiziționarea din RPDC, de către resortisanții statelor membre, sau prin intermediul navelor de pavilion și aeronavelor statelor membre, de articole sau tehnologii prevăzute la alineatul (1), precum și furnizarea de către RPDC a unei formări tehnice, a consilierii, a serviciilor, a asistenței, a finanțării și a asistenței financiare menționate la alineatul (2) către resortisanți ai statelor membre sunt de asemenea interzise, indiferent dacă acestea provin sau nu de pe teritoriul RPDC.
   Articolul 2
   (1)   Statele membre nu își asumă noi angajamente de acordare de subvenții, asistență financiară sau credite concesionale Republicii Populare Democrate Coreene, inclusiv prin participarea lor la instituții financiare internaționale, cu excepția celor cu scop umanitar și de dezvoltare care vizează nemijlocit nevoile populației civile sau promovarea denuclearizării. Statele membre manifestă vigilență în vederea reducerii angajamentelor actuale și, în cazul în care este posibil, a încetării acestora.
   (2)   Statele membre nu oferă sprijin financiar public pentru comerțul cu RPDC, inclusiv prin acordarea de credite la export, garanții sau asigurări cetățenilor sau entităților lor implicate în comerțul cu RPDC, în cazul în care un astfel de sprijin financiar ar putea să contribuie la programele sau activitățile din domeniul nuclear sau la cele legate de rachete balistice sau de alte arme de distrugere în masă.
   Articolul 3
   Se interzice furnizarea, vânzarea sau transferul, directe sau indirecte de articole de lux cu destinația RPDC, de către resortisanți ai statelor membre, sau prin intermediul navelor și aeronavelor care arborează pavilionul statelor membre, fie că își au originea sau nu pe teritoriul statelor membre.
   Articolul 4
   (1)   Statele membre iau măsurile necesare pentru a împiedica intrarea sau trecerea în tranzit pe teritoriul lor:

               (a)

               de către persoanele desemnate de Comitetul pentru sancțiuni sau de Consiliul de Securitate al Organizației Națiunilor Unite ca fiind responsabile, inclusiv sub formă de sprijin sau încurajare, de politicile RPDC în materie programelor sale care vizează armele nucleare, rachetele balistice și alte arme de distrugere în masă, precum și de către membrii familiilor lor, a căror listă este inclusă în anexa I;

               (b)

               de către persoanele care nu sunt incluse în anexa I și care sunt responsabile, inclusiv sub formă de sprijin sau încurajare, de programele RPDC care vizează armele nucleare, rachetele balistice și alte arme de distrugere în masă, a căror listă este inclusă în anexa II;

               (c)

               de către persoanele care nu sunt incluse în anexa I sau în anexa II și care furnizează servicii financiare sau transferul către, dinspre sau cu tranzitarea teritoriului statelor membre, sau cu implicarea cetățenilor statelor membre sau a entităților constituite conform legislației lor, sau a oricăror persoane sau instituții financiare de pe teritoriul lor, al oricăror active sau resurse financiare sau de altă natură care ar putea să contribuie la programele RPDC care vizează armele nucleare, rachetele balistice și alte arme de distrugere în masă, a căror listă este inclusă în anexa III.

         (2)   Alineatul (1) litera (a) nu se aplică în cazul în care Comitetul pentru sancțiuni stabilește, de la caz la caz, că o călătorie este justificată din motive umanitare, inclusiv pentru a îndeplini o datorie religioasă, sau în cazul în care acesta consideră că o derogare ar favoriza realizarea obiectivelor RCSONU 1718 (2006) sau ale RCSONU 1874 (2009).
   (3)   Alineatul (1) nu obligă un stat membru să refuze intrarea pe teritoriul său a propriilor resortisanți.
   (4)   Alineatul (1) se aplică fără a aduce atingere cazurilor în care un stat membru și-a asumat o obligație de drept internațional, și anume:

               (a)

               în calitate de țară-gazdă a unei organizații internaționale interguvernamentale;

               (b)

               în calitate de țară-gazdă a unei conferințe internaționale convocate de Organizația Națiunilor Unite sau ținute sub auspiciile sale;

               (c)

               în temeiul unui acord multilateral care conferă privilegii și imunități;

               (d)

               în temeiul Tratatului de conciliere din 1929 (Pactul Lateran) încheiat de Sfântul Scaun (Statul Vatican) și Italia.

         (5)   Alineatul (4) se aplică, de asemenea, cazurilor în care un stat membru este gazdă a Organizației pentru Securitate și Cooperare în Europa (OSCE).
   (6)   Consiliul este informat în mod corespunzător de toate cazurile în care un stat membru acordă o derogare în temeiul alineatului (4) sau (5).
   (7)   Statele membre pot face derogări de la măsurile impuse la alineatul (1) literele (b) și (c), atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate de Uniune sau la reuniuni găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în RPDC.
   (8)   Un stat membru care dorește să acorde derogări menționate la alineatul (7) informează în scris Consiliul în acest sens. Derogarea se consideră acordată, cu excepția cazului în care unul sau mai mulți membri ai Consiliului ridică obiecții în scris, în termen de două zile lucrătoare de la primirea notificării privind derogarea propusă. În cazul în care unul sau mai mulți membri ai Consiliului ridică o obiecție, Consiliul, hotărând cu majoritate calificată, poate decide să acorde derogarea propusă.
   (9)   În cazul în care, în conformitate cu alineatele (4), (5) și (7), un stat membru autorizează persoanele menționate în anexele I, II sau III să intre pe teritoriul său sau să îl tranziteze, această autorizație se limitează la obiectivul pentru care este acordată și la persoanele vizate.
   Articolul 5
   (1)   Se îngheață toate fondurile și resursele economice care aparțin, se află în proprietatea, sunt deținute sau controlate, în mod direct sau indirect, de:

               (a)

               persoanele sau entitățile desemnate de Comitetul pentru sancțiuni sau de Consiliul de Securitate al Organizației Națiunilor Unite ca participanți sau oferind sprijin programelor RPDC care vizează armele nucleare rachetele balistice și alte arme de distrugere în masă a căror listă este inclusă în anexa I;

               (b)

               persoanele și entitățile care nu sunt cuprinse în anexa I și care sunt responsabile de programele RPDC care vizează armele nucleare, rachetele balistice sau alte arme de distrugere în masă, ori persoane sau entități acționând în numele lor sau în conformitate cu instrucțiunile lor, ori entități aflate în proprietatea lor sau controlate de acestea, a căror listă este inclusă în anexa II;

               (c)

               persoanele și entitățile care nu sunt cuprinse în anexa I sau în anexa II și care furnizează servicii financiare sau transferul către, dinspre sau cu tranzitarea teritoriului statelor membre, sau cu implicarea cetățenilor statelor membre sau a entităților constituite conform legislației lor, sau a oricăror persoane sau instituții financiare de pe teritoriul lor, al oricăror active sau resurse financiare sau de altă natură care ar putea să contribuie la programele RPDC care vizează armele nucleare, rachetele balistice și alte arme de distrugere în masă, ori persoane sau entități acționând în numele lor sau în conformitate cu instrucțiunile lor, ori entități aflate în proprietatea lor sau controlate de acestea, a căror listă este inclusă în anexa III.

         (2)   Niciun fond sau nicio resursă economică nu se pune, în mod direct sau indirect, la dispoziția persoanelor sau entităților menționate la alineatul (1) și nici nu se utilizează în beneficiul acestora.
   (3)   Pot fi acordate derogări pentru fondurile sau resursele economice care sunt:

               (a)

               necesare pentru satisfacerea necesităților de bază, inclusiv pentru plata alimentelor, chiriei sau ipotecii, medicamentelor sau tratamentelor medicale, impozitelor, primelor de asigurare și facturilor de servicii publice;

               (b)

               destinate exclusiv plății de onorarii profesionale rezonabile și rambursării de cheltuieli legate de furnizarea unor servicii juridice; sau

               (c)

               destinate exclusiv plății de taxe sau comisioane de mentenanță sau administrare a fondurilor și resurselor economice înghețate, în conformitate cu legislația națională,

         după notificarea Comitetului pentru sancțiuni de către statul membru în cauză, pentru persoanele și entitățile enumerate la anexa I, cu privire la intenția sa de a autoriza, după caz, accesul la astfel de fonduri și resurse economice și în lipsa unei decizii defavorabile din partea Comitetului pentru sancțiuni în termen de cinci zile lucrătoare de la această notificare.
   (4)   De asemenea, pot fi acordate derogări pentru fondurile sau resursele economice care:

               (a)

               sunt necesare pentru a efectua cheltuieli extraordinare, după notificarea de către statul membru în cauză și acordul pronunțat de Comitetul pentru sancțiuni pentru persoanele și entitățile enumerate la anexa I; sau

               (b)

               fac obiectul unui privilegiu sau al unei hotărâri judecătorești, administrative sau arbitrale, caz în care fondurile și resursele economice pot fi utilizate în acest scop, cu condiția ca privilegiul sau hotărârea să fie anterioare datei la care persoana sau entitatea menționată la alineatul (1) a fost desemnată de Comitetul pentru sancțiuni, de Consiliul de Securitate sau de Consiliu și să nu fie în beneficiul unei persoane sau al unei entități prevăzute la alineatul (1), după notificarea Comitetului pentru sancțiuni de către statul membru în cauză pentru persoanele și entitățile enumerate la anexa I.

         (5)   Alineatul (2) nu se aplică sumelor vărsate în conturile înghețate sub formă de:

               (a)

               dobânzi sau alte remunerații în conturile respective; sau

               (b)

               unor plăți datorate în temeiul contractelor, acordurilor sau obligațiilor care au fost încheiate sau contractate înainte de 14 octombrie 2006,

         în măsura în care aceste dobânzi, alte remunerații sau plăți continuă să facă obiectul dispozițiilor alineatului (1).
   Articolul 6
   (1)   Pentru a împiedica furnizarea de servicii financiare sau transferul către, dinspre sau cu tranzitarea teritoriului statelor membre, sau cu implicarea cetățenilor statelor membre sau a entităților constituite conform legislației lor, sau a oricăror persoane sau instituții financiare aflate sub jurisdicția lor, al oricăror active sau resurse financiare sau de altă natură care ar putea să contribuie la programele RPDC care vizează armele nucleare, rachetele balistice și alte arme de distrugere în masă, statele membre efectuează o monitorizare mai atentă a activităților desfășurate de instituțiile financiare aflate sub jurisdicția lor în raport cu:

               (a)

               bănci cu sediul în RPDC;

               (b)

               sucursalele și filialele, aflate sub jurisdicția statelor membre, ale băncilor cu sediul în RPDC, enumerate în lista din anexa IV;

               (c)

               sucursalele și filialele, din afara jurisdicției statelor membre, ale băncilor cu sediul în RPDC, enumerate în lista din anexa V; și

               (d)

               entitățile financiare care nu au sediul în RPDC și nu se află sub jurisdicția statelor membre, dar care sunt controlate de persoane cu domiciliul în RPDC sau de entități cu sediul în RPDC, enumerate în lista din anexa V;

         pentru a se evita contribuția unor astfel de activități la programele sau activitățile RPDC care vizează armele nucleare, rachetele balistice și alte arme de distrugere în masă.
   (2)   În scopul menționat, instituțiilor financiare li se solicită, în cadrul activităților lor în raport cu entitățile financiare menționate la alineatul (1):

               (a)

               să efectueze o monitorizare continuă în ceea ce privește tranzacțiile în conturi prin intermediul programelor lor de precauție privind clientela și în conformitate cu obligațiile lor referitoare la spălarea banilor și la finanțarea terorismului;

               (b)

               să solicite ca toate câmpurile de informații aferente instrucțiunilor de plată care se referă la ordonatorul și beneficiarul tranzacției în cauză să fie completate; și să refuze tranzacția în cazul în care respectivele informații nu sunt furnizate;

               (c)

               să păstreze toate înregistrările tranzacțiilor efectuate pentru o perioadă de cinci ani și să le pună la dispoziția autorităților naționale, la cerere;

               (d)

               în cazul în care suspectează sau au motive întemeiate de a suspecta că fondurile au legătură cu programele sau activitățile RPDC care vizează armele nucleare, rachetele balistice sau alte arme de distrugere în masă, să transmită imediat aceste suspiciuni către unitatea de informații financiare (UIF) sau către orice altă autoritate competentă desemnată de statul membru în cauză. UIF sau o altă astfel de autoritate competentă, are acces, în mod direct sau indirect, în timp util, la informațiile financiare, administrative și de aplicare a legii de care are nevoie pentru a își îndeplini în mod adecvat această sarcină, inclusiv analiza informărilor privind tranzacțiile suspecte.

         Articolul 7
   (1)   Statele membre, în acord cu autoritățile naționale și în conformitate cu legislația internă și cu dreptul internațional, controlează toate încărcăturile aeronavelor sau ale navelor cu destinația RPDC sau provenind din această țară, inclusiv pe aeroporturile sau în porturile proprii, în condițiile în care dispun de informații care constituie motive rezonabile de a presupune că încărcătura respectivă conține articole a căror livrare, vânzare, transfer sau export se interzice conform prezentei decizii.
   (2)   Statele membre controlează vasele aflate în largul mării, cu consimțământul statului de pavilion, în condițiile în care există motive întemeiate de a presupune că încărcătura respectivă conține articole a căror furnizare, vânzare, transfer sau export se interzice conform prezentei decizii.
   (3)   Statele membre cooperează, în conformitate cu legislația lor internă, în cazul inspecțiilor efectuate în temeiul alineatelor (1) și (2).
   (4)   Aeronavele și vasele care transportă încărcături către și dinspre RPDC sunt supuse obligației suplimentare de raportare înainte de sosire sau înainte de plecare cu privire la toate bunurile transferate în interiorul sau în afara unui stat membru.
   (5)   În cazul în care se efectuează inspecția menționată la alineatele (1) și (2), statele membre confiscă și înlătură articolele a căror furnizare, vânzare, transfer sau export se interzice conform prezentei decizii, în conformitate cu punctul 14 din RCSONU 1874 (2009).
   (6)   Furnizarea de către resortisanții statelor membre sau de pe teritoriul statelor membre a serviciilor de încărcare în buncăre sau de aprovizionare sau a altor servicii de întreținere navelor RPDC în condițiile în care există motive întemeiate de a presupune că la bordul acestora se află articole a căror furnizare, vânzare, transfer sau export se interzice conform prezentei decizii, cu excepția cazului în care este necesară furnizarea unor astfel de servicii în scopuri umanitare, în conformitate cu alineatele (1), (2) și (4).
   Articolul 8
   Statele membre iau măsurile necesare pentru a manifesta vigilență și a preveni educarea sau formarea specializată a resortisanților RPDC pe teritoriul lor sau de către resortisanții lor în domeniul disciplinelor care ar putea să contribuie la activitățile nucleare cu risc de proliferare ale RPDC și la dezvoltarea mijloacelor de transport la țintă a armelor nucleare.
   Articolul 9
   (1)   Consiliul adoptă modificările la anexa I pe baza hotărârilor luate de către Consiliul de Securitate sau de către Comitetul pentru sancțiuni.
   (2)   Consiliul, hotărând în unanimitate la propunerea statelor membre sau a Înaltului Reprezentant al Uniunii pentru afaceri externe și politica de securitate, stabilește listele prevăzute în anexele II și III și adoptă modificările la acestea.
   Articolul 10
   (1)   În cazul în care Consiliul de Securitate sau Comitetul pentru sancțiuni include pe listă o persoană sau o entitate, Consiliul include respectiva persoană sau entitate în anexa I.
   (2)   În cazul în care Consiliul decide să supună o persoană sau o entitate măsurilor prevăzute la articolul 4 alineatul (1) literele (b) și (c) și la articolul 5 alineatul (1) literele (b) și (c), acesta modifică anexa II în consecință.
   (3)   Consiliul comunică decizia sa persoanei sau entității prevăzute la alineatele (1) și (2), inclusiv motivele pentru includerea pe listă, fie direct, dacă dispune de adresa acestora, fie prin publicarea unui anunț care oferă persoanei sau entității în cauză posibilitatea de a prezenta observații.
   (4)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana sau entitatea în cauză.
   Articolul 11
   (1)   Anexele I și II cuprind motivele pentru includerea pe listă a persoanelor și a entităților, furnizate de Consiliul de Securitate sau de Comitetul pentru sancțiuni cu privire la anexa I.
   (2)   Anexele I și II includ, de asemenea, în cazul în care acestea sunt disponibile, informațiile necesare pentru identificarea persoanelor sau entităților vizate, furnizate de Consiliul de Securitate sau de Comitetul pentru sancțiuni pentru anexa I. În ceea ce privește persoanele, aceste informații pot cuprinde numele, inclusiv pseudonimele, data și locul nașterii, naționalitatea, numărul de pașaport și numărul cărții de identitate, sexul, adresa, dacă este cunoscută, și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexa I se menționează data desemnării de către Consiliul de Securitate sau de către Comitetul pentru sancțiuni.
   Articolul 12
   (1)   Prezenta decizie se reexaminează și, dacă este necesar, se modifică, în special în ceea ce privește categoriile de persoane, entități sau articole sau celelalte persoane, entități sau articole cărora li se aplică măsuri restrictive, sau ținând seama de rezoluțiile pertinente ale Consiliului de Securitate.
   (2)   Măsurile prevăzute la articolul 6 se reexaminează în termen de șase luni de la adoptarea prezentei decizii.
   (3)   Măsurile menționate la articolul 4 alineatul (1) literele (b) și (c) și la articolul 5 alineatul (1) literele (b) și (c) se reexaminează periodic și cel puțin la fiecare 12 luni. Acestea încetează să se aplice persoanelor și entităților în cauză în cazul în care Consiliul stabilește, în conformitate cu procedura menționată la articolul 9 alineatul (2), că nu mai sunt îndeplinite condițiile de punere în aplicare a acestora.
   Articolul 13
   Poziția comună 2006/795/PESC se abrogă.
   Articolul 14
   Prezenta decizie intră în vigoare la data adoptării.

      Adoptată la Bruxelles, 22 decembrie 2010.

            Pentru Consiliu

            Președintele

         S. VANACKERE

      (1)  JO L 322, 22.11.2006, p. 32.

      (2)  JO L 197, 29.7.2009, p. 111.

      (3)  JO L 346, 23.12.2009, p. 47.

      (4)  JO L 88, 29.3.2007, p. 1.

      (5)  JO L 134, 29.5.2009, p. 1.

      ANEXA I
      A.   Lista persoanelor menționate la articolul 4 alineatul (1) litera (a) și la articolul 5 alineatul (1) litera (a)

                  Nume

                  Alias

                  Data nașterii

                  Data desemnării

                  Alte informații

                  1.

                  Yun Ho-jin

                  cunoscut și sub numele de Yun Ho-chin

                  13.10.1944

                  16.7.2009

                  Director al Namchongang Trading Corporation; supraveghează importul elementelor necesare pentru programul de îmbogățire a uraniului

                  2.

                  Ri Je-son

                  cunoscut și sub numele de Ri Che-son

                  1938

                  16.7.2009

                  Director al Biroului General pentru Energie Atomică (BGEA), principala agenție care conduce programul nuclear al REPUBLICII POPULARE DEMOCRATE COREENE; facilitează o serie de inițiative nucleare, printre care gestionarea de către BGEA a Centrului de Cercetare Nucleară de la Yongbyon și a Namchongang Trading Corporation.

                  3.

                  Hwang Sok-hwa

                  16.7.2009

                  Director în cadrul Biroului General pentru Energie Atomică (BGEA); implicat în programul nuclear al REPUBLICII POPULARE DEMOCRATE COREENE; în calitate de șef al Biroului pentru orientare științifică din cadrul BGEA, a făcut parte din Comitetul științific din cadrul Institutului Comun pentru Cercetare Nucleară.

                  4.

                  Ri Hong-sop

                  1940

                  16.7.2009

                  Fost director al Centrului de Cercetare Nucleară de la Yongbyon, a supravegheat trei instalații majore care contribuie la producția de plutoniu de uz militar: instalația de fabricare a combustibilului, reactorul nuclear și uzina de reprelucrare.

                  5.

                  Han Yu-ro

                  16.7.2009

                  Director al Korea Ryongaksan General Trading Corporation; implicat în programul privind rachetele balistice al REPUBLICII POPULARE DEMOCRATE COREENE

      B.   Lista entităților menționate la articolul 5 alineatul (1) litera (a)

                  Nume

                  Alias

                  Locația

                  Data desemnării

                  Alte informații

                  1.

                  Korea Mining Development Trading Corporation

                  cunoscută și sub denumirea CHANGGWANG SINYONG CORPORATION; cunoscută și sub denumirea EXTERNAL TECHNOLOGY GENERAL CORPORATION; cunoscută și sub denumirea DPRKN MINING DEVELOPMENT TRADING COOPERATION; cunoscută și sub denumirea „KOMID”

                  Central District, Phenian, RPDC.

                  24.4.2009

                  Cel mai important traficant de armament și exportator principal al produselor și echipamentelor aferente rachetelor balistice și armelor convenționale.

                  2.

                  Korea Ryonbong General Corporation

                  cunoscută și sub denumirea KOREA YONBONG GENERAL CORPORATION; cunoscută anterior sub denumirea LYONGAKSAN GENERAL TRADING CORPORATION

                  Pot’onggang District, Phenian, RPDC; Rakwon-dong, Pothonggang District, Phenian, RPDC.

                  24.4.2009

                  concern în domeniul apărării, specializat în achiziții pentru industria de apărare a RPDC și asistență în vânzările cu caracter militar ale acestei țări.

                  3.

                  Tanchon Commercial Bank

                  cunoscută anterior sub denumirea CHANGGWANG CREDIT BANK; cunoscută anterior sub denumirea KOREA CHANGGWANG CREDIT BANK

                  Saemul 1-Dong Pyongchon District, Phenian, RPDC.

                  24.4.2009

                  Principala entitate financiară din RPDC pentru vânzarea de armament convențional, rachete balistice și produse aferente asamblării și fabricării unor astfel de arme.

                  4.

                  Namchongang Trading Corporation

                  cunoscută și sub denumirea NCG; cunoscută și sub denumirea NAMCHONGANG TRADING; cunoscută și sub denumirea NAM CHON GANG CORPORATION; cunoscută și sub denumirea NAMCHONGANG TRADING CO.; cunoscută și sub denumirea NAM CHONG GAN TRADING CORPORATION

                  Phenian, RPDC.

                  16.7.2009

                  Namchongang este o societate comercială din RPDC subordonată Biroului General pentru Energie Atomică (BGEA). Namchongang a fost implicată în achiziția pompelor de vid de origine japoneză care au fost identificate într-o instalație nucleară din RPDC, precum și în achiziții cu caracter nuclear asociate cu un cetățean german. A fost de asemenea implicată în achiziția de tuburi de aluminiu și alte echipamente destinate în mod special unui program de îmbogățire a uraniului începând din a doua jumătate a anilor 1990. Reprezentantul său este un fost diplomat care a activat ca reprezentant al RPDC pentru inspecția instalațiilor nucleare de la Yongbyon de către Agenția Internațională pentru Energie Atomică (AIEA) din 2007. Activitățile de proliferare ale Namchongang constituie un motiv serios de îngrijorare, având în vedere activitățile de proliferare din trecut ale RPDC.

                  5.

                  Hong Kong Electronics

                  cunoscută și sub denumirea HONG KONG ELECTRONICS KISH CO

                  Sanaee St., Kish Island, Iran.

                  16.7.2009

                  Aflată în proprietatea Tanchon Commercial Bank și KOMID sau controlată de acestea, sau acționează sau urmărește să acționeze pentru acestea sau în numele lor. Hong Kong Electronics a transferat milioane de dolari din fonduri legate de proliferare în numele Tanchon Commercial Bank și KOMID (ambele desemnate de comitet în aprilie 2009) începând din anul 2007. Hong Kong Electronics a facilitat transferul banilor din Iran spre RPDC în numele KOMID.

                  6.

                  Korea Hyoksin Trading Corporation

                  cunoscută și sub denumirea KOREA HYOKSIN EXPORT AND IMPORT CORPORATION

                  Rakwon-dong, Pothonggang District, Phenian, RPDC.

                  16.7.2009

                  Societate din RPDC cu sediul la Phenian, subordonată Korea Ryonbong General Corporation (desemnată de comitet în aprilie 2009) și implicată în dezvoltarea armelor de distrugere în masă.

                  7.

                  Biroul General pentru Energie Atomică (BGEA);

                  cunoscut și sub denumirea Departamentul General pentru Energie Atomică (DGEA)

                  Haeudong, Pyongchen District, Phenian, RPDC.

                  16.7.2009

                  BGEA răspunde de programul nuclear al RPDC, incluzând Centrul de Cercetare Nucleară de la Yongbyon și reactorul său de cercetare privind producția de plutoniu cu o putere de 5 MWe (25 MWt), precum și instalațiile de fabricare a combustibilului și de reprelucrare. BGEA a organizat reuniuni și discuții pe teme nucleare cu Agenția Internațională pentru Energie Atomică. BGEA este principala agenție guvernamentală a RPDC care supraveghează programe nucleare, inclusiv funcționarea Centrului de Cercetare Nucleară de la Yongbyon.

                  8.

                  Korean Tangun Trading Corporation

                  Phenian, RPDC.

                  16.7.2009

                  Korea Tangun Trading Corporation este subordonată celei de a doua Academii de Științe Naturale a RPDC și răspunde în principal de achiziția de produse de bază și tehnologii în sprijinul programelor de cercetare și dezvoltare în domeniul apărării ale RPDC, inclusiv - dar nu limitate la - programele privind armele de distrugere în masă și vectorii lor și achiziția acestora, incluzând materiale controlate sau interzise în cadrul regimurilor de control multilateral relevante.

      ANEXA II
      A.   Lista persoanelor menționate la articolul 4 alineatul (1) litera (b) și la articolul 5 alineatul (1) litera (b)

                  #

                  Nume
                  (și eventuale pseudonime)

                  Date de identitate

                  Motive

                  1.

                  CHANG Song-taek (alias JANG Song-Taek)

                  Data nașterii: 2.2.1946 sau 6.2.1946 sau 23.2.1946 (provincia Hamgyong Nord)
                  Numărul pașaportului (din 2006): PS 736420617

                  Membru al Comisiei naționale de apărare. Director al Departamentului de administrație al Partidului Muncitorilor din Coreea

                  2.

                  CHON Chi Bu

                  Membru al Biroului General pentru Energie Atomică, fost director tehnic al Centrului de la Yongbyon.

                  3.

                  CHU Kyu-Chang (alias JU Kyu-Chang)

                  Data nașterii: între 1928 și 1933

                  Primul director adjunct al Departamentului industriei apărării (programul balistic), Partidul Muncitorilor din Coreea, membru al Comisiei naționale de apărare.

                  4.

                  HYON Chol-hae

                  Data nașterii: 1934 (Manciuria, China)

                  Director adjunct al Departamentului de politică generală al forțelor armate populare (consilier militar al lui Kim Jong Il).

                  5.

                  JON Pyong-ho

                  Data nașterii: 1926

                  Secretar al Comitetului Central al Partidului Muncitorilor din Coreea, Șeful Departamentului industriei de echipamente militare al Comitetului Central, controlând al doilea Comitet economic al Comitetului Central, membru al Comisiei naționale de apărare.

                  6.

                  KIM Yong-chun (alias Young-chun)

                  Data nașterii: 4.3.1935Numărul pașaportului: 554410660

                  Vicepreședinte al Comisiei naționale de apărare, ministru al forțelor armate populare, consilier special al lui Kim Jong Il pentru strategia nucleară.

                  7.

                  O Kuk-Ryol

                  Data nașterii: 1931
                  (provincia Jilin, China)

                  Vicepreședinte al Comisiei naționale de apărare, monitorizând achiziția din străinătate a tehnologiei avansate pentru programele nuclear și balistic.

                  8.

                  PAEK Se-bong

                  Data nașterii: 1946

                  Președinte al celui de al doilea Comitet economic (responsabil de programul balistic) al Comitetului Central al Partidului Muncitorilor din Coreea. Membru al Comisiei naționale de apărare.

                  9.

                  PAK Jae-gyong (alias Chae-Kyong)

                  Data nașterii: 1933
                  Numărul pașaportului: 554410661

                  Director adjunct al Departamentului de politică generală al forțelor armate populare și director adjunct al Biroului de logistică al forțelor armate populare (consilier militar al lui Kim Jong Il).

                  10.

                  PYON Yong Rip (alias Yong-Nip)

                  Data nașterii: 20.9.1929Numărul pașaportului: 645310121 (emis la 13.9.2005).

                  Președinte al Academiei de științe, implicată în cercetare biologică legată de armele de distrugere în masă.

                  11.

                  RYOM Yong

                  Director al Biroului General pentru Energie Atomică (entitate desemnată de Organizația Națiunilor Unite), însărcinat cu relațiile internaționale.

                  12.

                  SO Sang-kuk

                  Data nașterii: între 1932 și 1938

                  Șef al departamentului de fizică nucleară, Universitatea Kim Il Sung.

      B.   Lista entităților menționate la articolul 5 alineatul (1) litera (b)

                  #

                  Nume
                  (și eventuale pseudonime)

                  Date de identitate

                  Motive

                  1.

                  Întreprinderea în asociere Green Pine Associated Corporation (alias: Chongsong Yonhap; Ch'o'ngsong Yo'nhap)

                  c/o Sediul central al biroului de informații (Reconnaissance General Bureau Headquarters), Hyongjesan-Guyok, Pyongyang/Nungrado, Pyongyang

                  Ch'o'ngsong Yo'nhap a fost identificată pentru sancționare pentru exportul de arme sau material aferent din Coreea de Nord. Green Pine este specializată în producția de construcții navale și armament militar maritim, cum ar fi submarine, ambarcațiuni militare și sisteme de lansatoare; de asemenea, a exportat torpile și asistență tehnică unor societăți iraniene din domenii conexe apărării. Green Pine este responsabilă de aproximativ jumătate din armele și materialul conex exportat de Coreea de Nord; aceasta a preluat multe dintre activitățile KOMID după desemnarea acesteia de către CSONU.

                  2.

                  Societatea comercială Korea Heungjin

                  Amplasament: Pyongyang

                  Entitate cu sediul la Pyongyang utilizată de Korea Mining Development Trading Corporation (KOMID) în scopuri comerciale (KOMID a fost desemnată de Organizația Națiunilor Unite, 24.4.2009). Societatea comercială Korea Hungjin este bănuită, de asemenea, de implicare în furnizarea de bunuri aferente rachetelor către Grupul industrial Shahid Hemmat din Iran.

                  3.

                  Korea Pugang mining and Machinery Corporation ltd

                  Filială a Korea Ryongbong General Corporation (entitate desemnată de Organizația Națiunilor Unite, 24.4.2009); asigură gestionarea uzinelor de producere a pulberii de aluminiu care poate fi utilizată în domeniul rachetelor.

                  4.

                  Societatea comercială Korea Taesong

                  Amplasament: Pyongyang

                  Entitate cu sediul la Pyongyang utilizată de Korea Mining Development Trading Corporation (KOMID) în scop comercial (KOMID a fost desemnată de Organizația Națiunilor Unite, 24.4.2009). Societatea comercială Korea Taesong a acționat în numele KOMID în relațiile cu Siria.

                  5.

                  Societatea comercială Korean Ryengwang Trading Corporation

                  Rakwon-dong, districtul Pothonggang, Pyongyang, Coreea de Nord

                  Filială a Korea Ryongbong General Corporation (entitate desemnată de Organizația Națiunilor Unite, 24.4.2009).

                  6.

                  Al doilea comitet economic și A doua academie de științe naturale (Second Economic Committee and Second Academy of Natural Sciences)

                  Al doilea comitet economic este implicat în aspecte cheie ale programului balistic al Coreei de Nord. Acesta este responsabil de supravegherea producției de rachete balistice din Coreea de Nord. De asemenea, acesta conduce activitățile KOMID (KOMID a fost desemnată de Organizația Națiunilor Unite la 24 aprilie 2009). Este o organizație națională responsabilă de cercetarea și dezvoltarea sistemelor avansate de armament ale Coreei de Nord, inclusiv rachete și probabil arme nucleare. Utilizează o serie de organizații subordonate pentru a obține tehnologie, echipamente și informații din alte țări, inclusiv Korea Tangun Trading Corporation, pentru programele de rachete și probabil de arme nucleare ale Coreei de Nord.

                  7.

                  Sobaeku United Corp (alias Sobaeksu United Corp)

                  Societate de stat, implicată în cercetare sau achiziția de produse sau echipamente sensibile. Deține mai multe zăcăminte de grafit natural care alimentează ca materie primă două uzine de transformare care produc, în special, blocuri de grafit ce pot fi utilizate în domeniul balistic.

                  8.

                  Centrul de Cercetare Nucleară de la Yongbyon

                  Centru de cercetare care a participat la producția de plutoniu de calitate militară. Centru subordonat Biroului General pentru Energie Atomică (entitate desemnată de Organizația Națiunilor Unite, 16.7.2009).

      ANEXA III
      A.   Lista persoanelor menționate la articolul 4 alineatul (1) litera (c) și la articolul 5 alineatul (1) litera (c)

                  #

                  Nume
                  (și eventuale pseudonime)

                  Date de identitate

                  Motive

                  1.

                  JON Il-chun

                  Data nașterii: 24.08.1941

                  În februarie 2010, KIM Tong-un a fost eliberat din funcția de director al „Biroului 39” , care este implicat în finanțarea proliferării și , printre altele, responsabil de achiziționarea de mărfuri prin intermediul reprezentanțelor diplomatice ale RPDC, eludând sancțiunile. A fost înlocuit de JON Il-chun. Se presupune de asemenea că JON Il-chun este unul dintre membrii conducerii Băncii de dezvoltare a statului (State Development Bank).

                  2.

                  KIM Tong-un

                  Fost director al „Biroului 39” al Comitetului Central al Partidului Muncitorilor, implicat în finanțarea proliferării.

      B.   Lista entităților menționate la articolul 5 alineatul (1) litera (c)

                  #

                  Denumire
                  (și eventuale pseudonime)

                  Date de identitate

                  Motive

                  1.

                  Korea Daesong Bank
                  (alias: Choson Taesong Unhaeng; Taesong Bank)

                  Segori-dong, Strada Gyongheung, districtul Potonggang, Pyongyang
                  Telefon: 850 2381 8221
                  Telefon: 850 2 18111 int. 8221
                  Fax: 850 2381 4576

                  Instituție financiară nord-coreeană care este direct subordonată „Biroului 39” și implicată în facilitarea proiectelor de finanțare a proliferării din Coreea de Nord.

                  2.

                  Societatea comercială Korea Daesong General Trading Corporation
                  (alias: Daesong Trading; Daesong Trading Company; Korea Daesong Trading Company; Korea Daesong Trading Corporation)

                  Pulgan Gori Dong 1, districtul Potonggang, Pyongyang
                  Telefon: 850 2 18111 int. 8204/8208
                  Telefon: 850 2381 8208/4188
                  Fax: 850 2381 4431/4432

                  Companie subordonată „Biroului 39” și utilizată pentru a facilita tranzacții internaționale în numele „Biroului 39”.
                  Directorul „Biroului 39”, Kim Tong-un, figurează pe lista de la Anexa V a CR nr. 1283/2009.

      ANEXA IV
      Lista sucursalelor și filialelor menționate la articolul 6 alineatul (1) litera (b)

      ANEXA V
      Lista sucursalelor și filialelor menționate la articolul 6 alineatul (1) literele (c) și (d)


title: Decizia Consiliului, adoptată de comun acord cu președintele ales al Comisiei, din 4 decembrie 2009 de adoptare a listei celorlalte personalități pe care le propune pentru a fi numite membri ai Comisiei

text:
               8.12.2009

               RO

               Jurnalul Oficial al Uniunii Europene

               L 321/51

      DECIZIA CONSILIULUI,
   adoptată de comun acord cu președintele ales al Comisiei,
   din 4 decembrie 2009
   de adoptare a listei celorlalte personalități pe care le propune pentru a fi numite membri ai Comisiei
   (2009/903/UE)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 17 alineatul (3), alineatul (4) și alineatul (7) paragraful al doilea,
   având în vedere Tratatul de instituire a Comunității Europene a Energiei Atomice, în special articolul 106a,
   întrucât:

               (1)

               Ca o consecință a circumstanțelor legate de procesul de ratificare a Tratatului de la Lisabona, Comisia numită la 22 noiembrie 2004 a rămas în funcție și după 31 octombrie 2009, așteptându-se finalizarea procesului de numire a noii Comisii, în conformitate cu dispozițiile Tratatului privind Uniunea Europeană, astfel cum au fost modificate prin Tratatul de la Lisabona.

               (2)

               O nouă Comisie, alcătuită din câte un resortisant al fiecărui stat membru, inclusiv președintele și Înaltul Reprezentant al Uniunii pentru afaceri externe și politica de securitate, trebuie numită până la 31 octombrie 2014.

               (3)

               Consiliul European l-a desemnat pe d-l José Manuel DURÃO BARROSO ca personalitate propusă Parlamentului European în calitate de președinte al Comisiei, iar Parlamentul European a ales candidatul desemnat astfel.

               (4)

               În conformitate cu articolul 18 alineatul (1) din Tratatul privind Uniunea Europeană, Consiliul European, cu acordul președintelui Comisiei, numește Înaltul Reprezentant al Uniunii pentru afaceri externe și politica de securitate.

               (5)

               Consiliul trebuie să adopte, de comun acord cu președintele ales al Comisiei, lista celorlalte personalități pe care le propune pentru a fi numite membri ai Comisiei până la 31 octombrie 2014.

               (6)

               În conformitate cu articolul 17 alineatul (7) paragraful al treilea din Tratatul privind Uniunea Europeană, președintele, Înaltul Reprezentant al Uniunii pentru afaceri externe și politica de securitate și ceilalți membri ai Comisiei sunt supuși, în calitate de organ colegial, unui vot de aprobare al Parlamentului European,

         ADOPTĂ PREZENTA DECIZIE:
   Articolul 1
   De comun acord cu d-l José Manuel DURÃO BARROSO, președintele ales al Comisiei, Consiliul propune următoarele personalități pentru a fi numite membri ai Comisiei până la 31 octombrie 2014:

               Domnul Joaquín ALMUNIA AMANN

               Domnul László ANDOR

               Domnul Michel BARNIER

               Domnul Dacian CIOLOȘ

               Domnul John DALLI

               Doamna Maria DAMANAKI

               Domnul Karel DE GUCHT

               Domnul Štefan FÜLE

               Doamna Máire GEOGHEGAN-QUINN

               Domnul Johannes HAHN

               Doamna Connie HEDEGAARD

               Doamna Rumiana JELEVA

               Domnul Siim KALLAS

               Doamna Neelie KROES

               Domnul Janusz LEWANDOWSKI

               Doamna Cecilia MALMSTRÖM

               Domnul Günther H. OETTINGER

               Domnul Andris PIEBALGS

               Domnul Janez POTOČNIK

               Doamna Viviane REDING

               Domnul Olli REHN

               Domnul Maroš ŠEFČOVIČ

               Domnul Algirdas Gediminas ŠEMETA

               Domnul Antonio TAJANI

               Doamna Androulla VASSILIOU

         Articolul 2
   Prezenta decizie se transmite Parlamentului European.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 4 decembrie 2009.

            Pentru Consiliu

            Președintele

         E. BJÖRLING


               29.8.2017

               RO

               Jurnalul Oficial al Uniunii Europene

               C 285/207

         P7_TA(2014)0115
   Numirea unui membru al Curții de Conturi – Oskar HERICS (AT)
   Decizia Parlamentului European din 25 februarie 2014 privind privind propunerea de numire a lui Oskar Herics ca membru al Curții de Conturi (C7-0009/2014 – 2014/0802(NLE))
   (Procedura de consultare)
   (2017/C 285/32)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7-0009/2014),

               —

               având în vedere articolul 108 din Regulamentul său de procedură,

               —

               având în vedere raportul Comisiei pentru control bugetar (A7-0128/2014),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, în cursul reuniunii sale din 17 februarie 2014, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz favorabil privind propunerea Consiliului de numire a lui Oskar Herics ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.